Foto: Dusko Jaramaz/PIXSELL

PO oštrom jeziku i prgavoj naravi poznati načelnik općine Primošten predizbornu kampanju počeo je na dosad neviđen način.

Iz mora ispred Primoštena izronio je njegov svjetleći hologram koji je oduševio mještane i goste. I sam Petrina je u razgovoru za Index.hr djelovao vrlo zadovoljno viđenim.



"Ovim smo htjeli pokazati da se okrećemo tehnologiji i budućnosti, za razliku od svih ostalih koji su okrenuti prošlosti", rekao je Stipe Petrina za Index.hr.

"Meni i svakome pametnom u ovoj zemlji dostaje partizanskih ustaša i ustaških partizana koji nam nude onu stvar", rekao je primoštenski načelnik. "Hologramski spektakl je nešto novo, dosad neviđeno u Hrvatskoj, i takva će biti moja politika."

Tekst se nastavlja ispod oglasa

Stanovnici i gosti Primoštena neće ostati jedini koji su mogli svjedočiti hologramskom Petrini.

"Nastavljamo ovu kampanju u još 14 ili 15 gradova, a imamo i druga high-tech rješenja koja koristimo u kampanji, poput konvoja od pet Smartova kojima ćemo obilaziti devetu izbornu jedinicu", rekao je Petrina.

Načelnik Primoštena nije bio siguran koliko je zahtjevna operacija projiciranja njegovog lika uzduž i poprijeko njegove izborne jedinice.

"Ja se tehnikom ne volim opterećivati, ali nije to previše složeno", rekao je Petrina.

